Schengenin säännöstö - Toimeenpanevan komitean päätös, tehty 22 päivänä joulukuuta 1994, Schengenin sopimuksen soveltamisesta 19 päivänä kesäkuuta 1990 tehdyn yleissopimuksen voimaansaattamisesta (SCH/Com-ex (94) 29 rev 2)



Virallinen lehti nro L 239 , 22/09/2000 s. 0130 - 0132



TOIMEENPANEVAN KOMITEAN PÄÄTÖS, tehty 22 päivänä joulukuuta 1994, Schengenin sopimuksen soveltamisesta 19 päivänä kesäkuuta 1990 tehdyn yleissopimuksen voimaansaattamisesta (SCH/Com-ex (94) 29 rev 2) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 2 artiklan, ottaa huomioon kyseisen yleissopimuksen 131 artiklan, ottaa huomioon kyseisen yleissopimuksen 132 artiklan, ottaa huomioon kyseisen yleissopimuksen 139 artiklan 2 kohdan ja yleissopimuksen päätösasiakirjassa olevan 139 artiklasta annetun yhteisen julistuksen n:o 1 ensimmäisen ja toisen kohdan, ON PÄÄTTÄNYT SEURAAVAA: Schengenin sopimuksen soveltamisesta tehty yleissopimus, jäljempänä "yleissopimus", pannaan täytäntöön peruuttamattomasti: 1) Säännöstön voimaantulo Schengenin yleissopimus saatetaan kokonaisuudessaan voimaan sen alkuperäisissä allekirjoittajavaltioissa Belgiassa, Saksassa, Ranskassa, Luxemburgissa ja Alankomaissa sekä sopimukseen liittyneissä valtioissa Espanjassa ja Portugalissa 26 päivänä maaliskuuta 1995. Kyseiset Schengenin sopimusvaltiot soveltavat edellä mainitusta päivästä alkaen Schengenin yleissopimuksen kaikkia määräyksiä ja ottavat tällöin erityisesti huomioon toimeenpanevan komitean päätökset, jotka koskevat - henkilötarkastusten lakkauttamista sisärajoilla erityisesti liikenteen esteiden poistamiseksi ja liikennerajoitusten kumoamiseksi sisärajojen maantieliikenteen rajanylityspaikoilla (SCH/Com-ex (94) 1 rev 2), - Schengenin järjestelmän käyttöönottoa ja soveltamista liikennelentoasemilla ja laskeutumispaikoilla (SCH/Com-ex (94) 17 rev 4), - tarkastusten suorittamista ulkorajoilla ja toimenpiteitä ulkorajojen turvallisuuden parantamiseksi entisestään (SCH/Com-ex (93) 4 rev 2 Corr.(1) sekä SCH/Com-ex (94) decl. 8 Corr.(2), SCH/Com-ex (94) 12, SCH/Com-ex (94) 16 rev, SCH/Com-ex (94) 23 rev), - yhteistä viisumipolitiikkaa koskevia järjestelyjä (SCH/Com-ex (93) 6, SCH/Com-ex (93) 7, SCH/Com-ex (93) 19, SCH/Com-ex (93) 24, SCH/Com-ex (93) 21, SCH/Com-ex (94) 15 rev(3), SCH/Com-ex (94) 2, SCH/Com-ex (94) 5, SCH/Com-ex (94) 6, SCH/Com-ex (94) 7, SCH/Com-ex (94) 20 rev, SCH/Com-ex (94) 24), - erityisiä järjestelyjä huumausaineiden väärinkäytön torjumiseksi (SCH/Com-ex (93) 9, SCH/Com-ex (94) 28 rev), - järjestelyjä, jotka koskevat toimivaltaa turvapaikkahakemusten käsittelyssä (SCH/Com-ex (93) 15 Corr., SCH/Com-ex (94) 3, SCH/Com-ex (94) 11) ja - järjestelyjä, jotka koskevat kansainvälisten oikeusapupyyntöjen käsittelyä (SCH/Com-ex (93) 14). Yleissopimukseen liittyneiden muiden valtioiden eli Italian ja Kreikan osalta tehdään myöhemmin päätös siitä, milloin ne täyttävät kyseisen yleissopimuksen voimaansaattamisen edellytykset. 2) Julistus Schengenin tietojärjestelmän (SIS) toimintavalmiudesta SIS julistetaan toimintavalmiiksi 26 päivänä maaliskuuta 1995, ja se avataan samana päivänä sen käyttöön suoraan oikeutettujen viranomaisten käytettäväksi. SIS-järjestelmää täydentävää SIRENE-käsikirjaa (asiak. SCH/Com-ex (93) 8(4)) aletaan soveltaa samanaikaisesti kokonaisuudessaan. SIS-ohjausryhmän kertomuksessa olevien päätelmien perusteella toimeenpaneva komitea katsoo, että SIS tulee olemaan kyseisenä ajankohtana toimintavalmis ja että olemassa olevat kansalliset tiedot, joita pidetään komitean 18 päivänä lokakuuta 1993 antaman julistuksen (SCH/Com-ex (93) decl. 1(5)) mukaisesti olennaisen tärkeinä, on tuolloin syötetty järjestelmään komitean 27 päivänä kesäkuuta 1994 antaman julistuksen (asiak. SCH/Com-ex (94) decl. 4 rev 2) mukaisesti. Mainitun yleissopimuksen 115 artiklan mukainen yhteinen valvontaviranomainen aloittaa toimintansa edellä mainittuna päivänä. Schengenin yleissopimuksessa olevia tietosuojaa koskevia määräyksiä sovelletaan kokonaisuudessaan. Toimeenpaneva komitea viittaa yhteisen väliaikaisen tietosuojaviranomaisen lausuntoon, jonka mukaan koekäytön onnistuneesti suorittaneet jäsenvaltiot täyttävät tietosuojamääräysten mukaiset edellytykset SIS-järjestelmän käyttöönottamiseksi. 3) Valmisteluaikaa (22.12.1994-26.3.1995) koskevat järjestelyt Toimeenpaneva komitea kehottaa sopimusvaltioita, jotka ovat suorittaneet koekäytön onnistuneesti, 26 päivään maaliskuuta 1995 mennessä - tehostamaan organisaation ja henkilöstön osalta Schengenin säännöstön täydellisen soveltamisen edellyttämiä valmisteluja, erityisesti myös sellaisia, jotka koskevat konsuli-, oikeus- ja poliisiviranomaisten yhteistyötä sekä yhteistyötä huumausaineiden väärinkäytön torjunnassa, ja kouluttamaan toimivaltaista henkilöstöä Schengenin säännöstön soveltamiseen sekä - saattamaan kokonaan päätökseen tekniset, organisatoriset ja henkilöstöön liittyvät valmistelut kansallisten N.SIS-järjestelmien toiminnan liittämiseksi C.SIS-järjestelmään sekä toteuttamaan loppukäyttäjien tähän järjestelmään pääsyyn liittyvät lopulliset valmistelut. Toimeenpaneva komitea kehottaa SIS-ohjausryhmää vahvistamaan hyvissä ajoin ennen edellä mainittua määräaikaa, että SIS-järjestelmä on teknisesti, organisatorisesti ja henkilöstön osalta toimintavalmis. Toimeenpaneva komitea kehottaa sopimusvaltioita vahvistamaan, että toimeenpanevalle komitealle jo ilmoitetut kyselyihin suoraan oikeutetut viranomaiset (SCH/OR.SIS (94) 18 rev 3) ovat valmiit aloittamaan toiminnan. Se kehottaa sopimuspuolia vielä syöttämään tänä aikana järjestelmään uusia henkilö- ja asiatietoja, jotka ovat muita kuin olennaisen tärkeinä pidettyjä tietoja (asiak. SCH/Com-ex (94) decl. 4 rev 2(6)). SIS-tiedostot on pidettävä jatkuvasti ajan tasalla. Toimeenpaneva komitea kehottaa sopimuspuolia varmistamaan, että lentoyhtiöt ovat 26 päivänä maaliskuuta 1995 tapahtuvaan lentoaikataulujen muutokseen mennessä suorittaneet vapaan henkilöliikenteen edellyttämät muutostoimenpiteet ja että lentoasemien ylläpitäjät ovat kyseiseen ajankohtaan mennessä saattaneet päätökseen Schengen-järjestelmän käyttöönottoa ja soveltamista liikennelentoasemilla ja laskeutumispaikoilla koskevassa järjestelyssä määrätyt samasta syystä tarpeelliset toimenpiteet (Com-ex (94) 17 rev 4) ja että nämä täyttävät organisatoriset ja tekniset edellytykset vapaan henkilöliikenteen hoitamiseksi. Sopimuspuolia kehotetaan tiedottamaan asiasta lentoyhtiöille ja lentoasemien ylläpitäjille mahdollisimman pian. 4) Yleissopimuksen soveltamisen edellyttämät järjestelyt sen voimaantulon jälkeen, erityisesti soveltamisen alkuvaiheessa Schengenin yleissopimuksen soveltamisen tavoitteena on lisätä Euroopan kansalaisten turvallisuutta ja luoda samalla edellytykset EY:n perustamissopimuksen 7 a artiklan mukaisen vapaan liikkuvuuden toteuttamiselle. Siksi toimeenpaneva komitea pitää erityisen tärkeänä Schengenin yleissopimuksen 26 maaliskuuta 1995 alkavan täysimääräisen soveltamisen ensimmäistä kolmea kuukautta. Jokainen sopimuspuoli on vastuussa yleissopimuksen toteuttamisesta, erityisesti tarkastusten lakkauttamisesta sisärajoilla soveltamisen alkuvaiheessa. Sopimuspuolet vaihtavat tietoja, neuvottelevat aina tarvittaessa keskenään ja toimivat läheisessä yhteistyössä. Yleissopimuksen hallinnointia varten tarvittavan välineen luomiseksi toimeenpaneva komitea päättää sellaisen pysyvän seurantarakenteen perustamisesta, johon kuuluvat nykyinen keskusryhmä työryhmineen ja alaryhmineen. Toimeenpaneva komitea kehottaa alkuvaiheessa pysyvää seurantarakennetta tarkkailemaan Schengenin säännöstön soveltamista erityisen huolellisesti, tunnistamaan ilmenevät tekniset vaikeudet, analysoimaan ne ja ratkaisemaan ne nopeasti sekä tarvittaessa ryhtymään toimenpiteisiin yleissopimuksen soveltamisen tehostamiseksi. Toimeenpaneva komitea kehottaa puheenjohtajavaltiota valmistelemaan 1 päivästä tammikuuta 1995 alkaen mainitun seurantarakenteen toimintaa ja kiinnittämään huomiota erityisesti siihen, että työryhmät osoittavat ilmenevät vaikeudet ja laativat niihin nopeasti ratkaisut. Seurantarakenteen työryhmät kokoontuvat soveltamisen kolmikuukautisen alkuvaiheen aikana säännöllisesti niin usein kuin se on tarpeen. Jos yksittäistapauksissa on tehtävä kiireellisiä päätöksiä, rajoitetussa kokoonpanossa toimiva keskusryhmä voi kokoontua lyhyellä varoitusajalla seurantakomiteana. Se koostuu sopimusvaltioiden valtuuskuntien johtajista tai näiden nimeämistä korkeista virkamiehistä täydennettynä työryhmien edustajilla, jotka on kutsuttava koolle esiin tulleiden ongelmien ratkaisemiseksi. Minkä tahansa sopimuspuolen pyynnöstä keskusryhmä laatii esiin tulleista ongelmista myös yleisen analyysin ja esittää yhdessä työryhmien ja alaryhmien kanssa ehdotuksia niiden ratkaisemiseksi. Jos keskusryhmässä ei päästä asiasta yksimielisyyteen, toimeenpaneva komitea käsittelee asiaa. Tässä yhteydessä on asianomaisilla sopimuspuolilla mahdollisuus esittää kantansa päätelmistä. Kukin sopimuspuoli voi myös pyytää keskusryhmää antamaan arvionsa asioista tai tapahtumista, jotka ovat tulleet esille yksinomaan sen alueella. Kolmen kuukauden kuluttua yleissopimuksen voimaan saattamisesta keskusryhmä antaa toimeenpanevalle komitealle ensimmäisen kertomuksensa, joka koskee SIS-järjestelmän toiminnasta, ulkorajoilla tehtävien tarkastusten tehokkuudesta, huumausaineiden torjunnan tuloksellisuudesta sekä poliisi- ja oikeusviranomaisten välisen yhteistyön tuloksista saatuja kokemuksia. Keskusryhmä laatii toimeenpanevalle komitealle 31 päivään maaliskuuta 1996 mennessä tilannekatsauksen. Bonnissa 22 päivänä joulukuuta 1994. Puheenjohtaja Bernd Schmidbauer (1) Ks. SCH/Com-ex (99) 13. (2) Tätä asiakirjaa ei sisällytetä yhteisön säännöstöön. (3) Pakolaislausekkeet on otettu mukaan Bonnin kokouksessa (SCH/Com-ex (94) 3). (4) Korvattu asiakirjalla SCH/Com-ex (99) 5. (5) Tätä asiakirjaa ei sisällytetä yhteisön säännöstöön. (6) Tätä asiakirjaa ei sisällytetä yhteisön säännöstöön.